नए बजट में ओवरब्रिज को मंजूरी
भाजपाकार्यालय में मंगलवार रात को अनुशासन सप्ताह के तहत संगोष्ठी हुई। भाजपा कार्यकर्ताओं को संबोधित करते हुए सांसद राहुल कस्वा ने कहा कि केंद्र की मोदी सरकार ने जनहित के कार्य किए हैं जिससे जनता ने सराहा है। उन्होंने कांग्रेस ने पूरे संसद सत्र में मात्र हो हल्ला कर संसद में काम नहीं होने दिया। जिसके चलते पूरे देश को लाभान्वित करने वाले जीएसटी बिल सहित अनेक कार्य बकाया रह गए।
उन्होंने कहा कि शहर में रेलवे ओवरब्रिज का कार्य बजट में करवाने के प्रयास किए जाएंगे। उन्होंने कहा कि क्षेत्र को रेल की अधिक सुविधाएं मिले इसके लिए सार्थक प्रयास किए जाएंगे। उन्होंने आपणी योजना का पानी जनता को शीघ्र दिलवाने का आश्वासन दिया। उन्होंने कहा कि खाद्य सुरक्षा योजना में पात्र लोगों के नाम जोड़े जाएं इसके लिए सभी पार्षद व्यक्तिगत रुप से रुचि लेकर कार्य करें। विधायक खेमाराम मेघवाल, भाजपा मंडल अध्यक्ष वैद्य भंवरलाल शर्मा, देहात मंडल महावीरसिंह सहित प्रहलाद जाखड़, पवन माहेश्वरी, बाबूलाल तेजस्वी, गणेश मंडावरिया, मनीष दाधीच, खुशीराम चांदरा, विजय चौहान, मुरारी फतेहपुरिया, भंवरलाल गिलाण, नंदलाल घासोलिया, तनसुख प्रजापत, श्रीकांत ओझा, गोपाल सोनी सहित अनेक कार्यकर्ता संगोष्ठी में उपस्थित थे।
सुजानगढ़ भाजपा के कार्यकर्ताओं की बैठक को संबोधित करते हुए सांसद राहुल कस्वां।
mag_Deva hin_Deva hin_Deva hin_Deva